Prienų rajono savivaldybės tarybai

SPRENDIMO „DĖL PRITARIMO INVESTICIJŲ PROJEKTUI“ PROJEKTO

AIŠKINAMASIS RAŠTAS

Sprendimo projekto tikslai, uždaviniai.

Šiuo sprendimo projektu siekiama pritarti investicijų projektui „Psichiatrijos dienos stacionaro paslaugų prieinamumo gerinimas“.

Siūlomos teisinio reguliavimo nuostatos.

Lietuvos Respublikos vietos savivaldos įstatymo 6 straipsnio 18 punkte numatyta, kad viena iš savivaldybių funkcijų yra savivaldybių sveikatinimo priemonių planavimas ir įgyvendinimas, parama savivaldybės gyventojų sveikatos priežiūrai.

Laukiami rezultatai.

Pritarus sprendimo projektui, atsiras galimybė pasinaudoti Europos Sąjungos parama siekiant sumažinti stacionarių psichikos sveikatos priežiūros paslaugų apimtis ir sukurti alternatyvių paslaugų prieinamumą Prienų rajone.

Lėšų poreikis ir šaltiniai.

Planuojama išlaidų suma apie 1,4 mln. Eur. Lietuvos Respublikos sveikatos apsaugos ministerijos dotacija yra 380 000 Eur, VšĮ Prienų rajono pirminės sveikatos priežiūros centro lėšos – 35 000 Eur.

Kiti sprendimui priimti reikalingi pagrindimai, skaičiavimai ir paaiškinimai.

Projekto įgyvendinimo metu numatoma: Prienų r. PSPC pastato, esančio adresu Revuonos g. 4, Prienai, rekonstrukcija, įrengiant pastato III aukštą. Šiame aukšte planuojama įkurti Psichiatrijos dienos stacionaro skyrių (žr. vizualizaciją). Projekto vykdytojas – VšĮ Prienų rajono pirminės sveikatos priežiūros centras. Projekto įgyvendinimo laikotarpis – 18 mėn.

Lyginamasis variantas.

Nėra.

Kultūros ir turizmo skyriaus vedėjas,

pavaduojantis Investicijų skyriaus vedėją Rimantas Šiugždinis

Aida Deltuvienė, tel. (8 656) 06937, el. p. aida.deltuviene@prienai.lt